మోనల్ నావల్

రాధామోనల్ నావల్ (1981 జనవరి 26 - 2002 ఏప్రిల్ 14) తమిళ భాషా చిత్రాలలో నటించిన భారతీయ నటి. ఆమె నటి సిమ్రాన్‌కి చెల్లెలు. విజయ్‌, భూమికలతో పాటు బద్రి (2001)లో నటనకు గుర్తింపుతెచ్చుకుంది. ఆమె 2002లో ఆత్మహత్య చేసుకుని మరణించింది.

 వ్యక్తిగత జీవితం 
ఢిల్లీలో పంజాబీ దంపతులైన అశోక్ నావల్, శారదలకు రాధామోనల్ నావల్ 1981 జనవరి 26న జన్మించింది. ఆమె పాఠశాల విద్యను అక్కడే పూర్తిచేశారు. ముంబైలో కళాశాల విద్య, అలాగే మిథిబాయి కళాశాలలో బ్యాచిలర్ ఆఫ్ కామర్స్ డిగ్రీని అభ్యసించింది. ఆమెకు సిమ్రాన్, జ్యోతి ఆనంద్ అనే ఇద్దరు సోదరీమణులు ఉన్నారు. సుమిత్ నావల్ అనే సోదరుడు కూడా ఉన్నాడు.

 కెరీర్ 
మోనల్ నావల్ మోడలింగ్, ఫ్యాషన్ షోలు, అందాల పోటీలలో విరివిగా పాల్గొనేది. ఆ తరువాత సినిమా ఆఫర్లను అందిపుచ్చుకుంది. అప్పటికే ఆమె సోదరి సిమ్రాన్ భారతీయ చలనచిత్రాలలో ప్రముఖ నటి. ఆమె 2001లో విజయ్‌తో తమిళ చిత్రం బద్రిలో తన అరంగేట్రం చేయడానికి సంతకం చేసింది, అయితే ముందుగా పార్వై ఒండ్రే పోతుమే విడుదలై విజయం సాధించింది. 

అలాగే మరికొన్ని చిత్రాలలో చేసింది. చాలా వరకు బాక్సాఫీస్ వద్ద ఒక మోస్తరు విజయాలు సాధించాయి. ఆమె మరణించే సమయానికి కొన్ని చిత్రాలు నిర్మాణంలో ఉన్నాయి. వాటిలో సుమన్తో నటించిన తెలుగు చిత్రం దాదాగిరి, తమిళంలో ఈశ్వర్, యుగేంద్రన్ లతో కలిసి నటించిన బెస్ట్ ఆఫ్ లక్ అనే చిత్రాలు ఉన్నాయి. ఆమె మరణించిన రోజున కూడా తన కొత్త చిత్రం పయియే జన్మం ప్రారంభోత్సవానికి హాజరయింది. మోనల్ నావల్ మరో సోదరి జ్యోతి 2003లో చిత్రరంగంలో రంగప్రవేశం చేసింది.

 ఫిల్మోగ్రఫీ 
సంవత్సరంసినిమాపాత్రభాషగమనికి2000ఇంద్రధనుష్యవనికకన్నడఅభిసారికగా పేరుతెచ్చుకుంది2001పార్వై ఒండ్రే పోతుమేనీతాతమిళంబద్రిమమతీతమిళంలవ్లీమధుబాలతమిళంసముద్రమ్ప్రియాతమిళంఇష్టంతెలుగుప్రత్యేక పాత్ర2002వివరమన ఆలుతమిళంఅతిథి పాత్రమా తుఝే సలామ్నర్గీస్హిందీచార్లీ చాప్లిన్తిలోత్తమతమిళంపెసద కన్నుం పెసుమేశ్వేతతమిళం2005ఆధిక్కంఝాన్సీతమిళంమరణానంతరం విడుదల చేయబడింది

 మరణం 
21 ఏళ్ల వయస్సులో మోనల్ నావల్ చెన్నైలోని తన గదిలో 2002 ఏప్రిల్ 14న ఉరి వేసుకుని చనిపోయింది.

 మూలాలు 

వర్గం:భారత చలనచిత్ర నటీమణులు
వర్గం:తమిళ సినిమాలో నటీమణులు
వర్గం:2002 మరణాలు
వర్గం:1982 జననాలు
వర్గం:ఢిల్లీకి చెందిన నటీమణులు
వర్గం:కన్నడ సినిమాలో నటీమణులు
వర్గం:తెలుగు సినిమా నటీమణులు
వర్గం:21వ శతాబ్దపు భారతీయ నటీమణులు
వర్గం:హిందీ సినిమా నటీమణులు
వర్గం:2002 ఆత్మహత్యలు